# Osobný počítač VAIO Tap 11SVT1122

## Prečo vstavaný digitálny kompas nezobrazuje správny smer?

- Vstavaný digitálny kompas funguje na princípe zisťovania magnetického smeru. Nespoliehajte sa výlučne na informácie o polohe, ktoré poskytne vstavaný digitálny kompas.

  Presnosť digitálneho kompasu možno jednoducho ovplyvniť magnetickým rušením, a tak nemusí správne fungovať, najmä v nasledujúcich umiestneniach.

  - Vo výťahu alebo v miestnosti zo železných materiálov, napríklad z oceľových rámov alebo železobetónu

  - V blízkosti železobetónovej stavby, napríklad na moste pre chodcov alebo v letiskovej či železničnej hale

  - V blízkosti alebo vnútri vlaku či auta

  - V blízkosti transformátora na zemi alebo vedenia vysokého napätia

  - V blízkosti kovových výrobkov, napríklad stola s kovovým rámom alebo kovového nábytku

  - V blízkosti materiálu s vysokou úrovňou magnetického rušenia, napríklad magnetu, magnetického držiaka alebo reproduktorov

- Kalibráciou vstavaného digitálneho kompasu sa smer môže napraviť. Ďalšie informácie nájdete v časti Poznámky k vstavaným senzorom.

Prejsť na začiatok stránky