# Osobný počítač VAIO Tap 11SVT1122

## Používanie dotykového panela

Posúvaním prsta po dotykovom paneli môžete premiestňovať ukazovateľ na obrazovke počítača.

Keď sa ukazovateľ nachádza na požadovanej položke alebo objekte, stlačením ľavého alebo pravého tlačidla sa vykonajú rôzne príkazy alebo sa zobrazia ponuky.

1. Ľavé tlačidlo

2. Pravé tlačidlo

#### Kliknutie

Keď sa ukazovateľ nachádza na požadovanej položke alebo objekte, jedenkrát stlačte ľavé tlačidlo.

Prípadne jedenkrát ťuknite na dotykový panel.

#### Dvojité kliknutie

Keď sa ukazovateľ nachádza na požadovanej položke alebo objekte, dvakrát rýchlo stlačte ľavé tlačidlo.

Prípadne dvakrát rýchlo ťuknite na dotykový panel.

#### Kliknutie pravým tlačidlom

Keď sa ukazovateľ nachádza na požadovanej položke alebo objekte, jedenkrát stlačte pravé tlačidlo.

Prípadne ťuknite na dotykový panel dvoma prstami.

V závislosti od umiestnenia ukazovateľa sa môžu zobraziť rôzne kontextové ponuky.

#### Presunutie

Keď sa ukazovateľ nachádza na požadovanej položke alebo objekte, jedenkrát stlačte ľavé tlačidlo, podržte ho stlačené a posuňte prst po dotykovom paneli.

Prípadne dvakrát rýchlo ťuknite na dotykový panel a po druhom ťuknutí posuňte prst.

#### Presunutie a pustenie

Presuňte ikonu, napríklad súbor, na požadované miesto a uvoľnite prst z ľavého tlačidla.

Prípadne dvakrát rýchlo ťuknite na ikonu, po druhom ťuknutí posuňte prst na požadované miesto a potom prst zdvihnite z dotykového panela.

#### Posunutie

Ak sa chcete na obrazovke posúvať vo zvislom smere, posúvajte dva prsty po dotykovom paneli nahor a nadol.

Ak sa chcete na obrazovke posúvať vo vodorovnom smere, posúvajte dva prsty po dotykovom paneli zo strany na stranu.

#### Otvorenie ponuky aplikácie

Položte prst na horný okraj dotykového panela a posuňte prst nadol.

Ponuka aplikácie sa nezobrazí, ak aplikácia takúto ponuku nepodporuje.

#### Otvorenie kľúčových tlačidiel

Položte prst na pravý okraj dotykového panela a posuňte prst doľava. Ďalšie informácie nájdete v časti Otvorenie kľúčových tlačidiel.

#### Prepínanie aplikácií

Ak chcete prepnúť na spustenú aplikáciu, položte prst na ľavý okraj dotykového panela a posuňte prst doprava. Ak sú spustené viaceré aplikácie, aplikácie prepínajte rovnakým postupom v zostupnom poradí od poslednej použitej aplikácie.

#### Poznámka

- Funkcia gest (posúvanie, otvorenie ponuky aplikácie, otvorenie kľúčových tlačidiel, prepínanie aplikácií) nemusí fungovať v závislosti od prevádzkových podmienok počítača VAIO alebo nastavenia dotykového panela.

Prejsť na začiatok stránky

### Súvisiaca téma

- Používanie bezdrôtovej klávesnice

Prejsť na začiatok stránky