# Osobný počítač VAIO Tap 11SVT1122

## Pred používaním bezdrôtovej siete WAN (modely vybavené bezdrôtovou sieťou WAN)

Bezdrôtová sieť WAN je rozšírená komunikačná sieť, ktorá umožňuje spoločne prepojiť miestne počítačové siete vo vzdialených umiestneniach. Často je k dispozícii s komunikačnými prostriedkami, ktoré poskytujú operátori ako telekomunikační operátori.

Vďaka používaniu bezdrôtovej siete WAN (WWAN) sa môže počítač VAIO pripojiť na internet prostredníctvom bezdrôtovej siete všade tam, kde je pokrytie signálom.

V závislosti od krajiny a modelu sa môže na používanie bezdrôtovej funkcie WAN vyžadovať vloženie mikrokarty SIM do držiaka alebo zásuvky na mikrokartu SIM na počítači.

#### Poznámka

- V niektorých krajinách alebo oblastiach nemusí byť bezdrôtová sieť WAN dostupná.

- Na používanie určitých funkcií a aplikácií sa môže vyžadovať prístup na internet pomocou bezdrôtovej funkcie WAN. Počas pripojenia počítača VAIO na internet sa vám môžu účtovať poplatky za pripojenie a prenos údajov. Ďalšie informácie vám poskytne poskytovateľ služieb bezdrôtovej siete.

#### Rada

- V závislosti od krajiny a modelu môžete dostať ponuku od vybratého operátora pre značku VAIO. V takom prípade sa mikrokarta SIM nachádza buď v obale SIM príslušného poskytovateľa vnútri škatule, alebo je už vložená do držiaka či zásuvky na mikrokartu SIM. Ak sa mikrokarta SIM nedodáva s počítačom VAIO, môžete si ju zakúpiť u svojho operátora.

Prejsť na začiatok stránky

### Súvisiaca téma

- Vkladanie mikrokarty SIM (modely vybavené bezdrôtovou sieťou WAN)
- Vyberanie mikrokarty SIM (modely vybavené bezdrôtovou sieťou WAN)
- Spustenie komunikácie s bezdrôtovou sieťou WAN (modely vybavené bezdrôtovou sieťou WAN)
- Zastavenie komunikácie s bezdrôtovou sieťou WAN (modely vybavené bezdrôtovou sieťou WAN)

Prejsť na začiatok stránky